སྐབས་དང་པོའི་ཀྲུང་གོ་རྒྱལ་སྤྱིའི་ནང་འདྲེན་འགྲེམས་ཚོགས་དེ་སྤྱི་ཚེས་ལྔ་ཉིན་ཧྲང་ཧའེ་རུ་འགོ་ཚུགས་པ་དང་།རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་འགོ་ཚུགས་མཛད་སྒོར་ཞུགས་པ་མ་ཟད་འགོ་བརྗོད་དུ་གསར་གཏོད་ཁོག་ཡངས་ཀྱི་སྒོ་དབྱེའི་རྣམ་པ་ཅན་གྱི་འཛམ་གླིང་དཔལ་འབྱོར་མཉམ་དུ་གཏོད་ཅེས་འཁོད་པའི་བརྗོད་དོན་གཙོ་བོའི་གཏམ་བཤད་གནང་བ་དང་།ལོ་རྒྱུས་ལ་ཕྱིར་དྲན་བྱས་ན།སྒོ་དབྱེ་དང་མཉམ་ལས་ནི་རྒྱལ་སྤྱིའི་དཔལ་འབྱོར་ཉོ་ཚོང་གི་གསོན་ཤུགས་འཕེལ་བར་བྱེད་པའི་འགུལ་ཤུགས་གལ་ཆེན་ཞིག་རེད།མིག་སྔའི་གནས་ཚུལ་ལ་གཞིགས་ན།སྒོ་དབྱེ་མཉམ་ལས་བྱ་རྒྱུ་ནི་འཛམ་གླིང་གི་དཔལ་འབྱོར་བརྟན་པོའི་ཁྲོད་སླར་གསོ་ཡོང་བ་བྱེད་པའི་དོན་དངོས་ཀྱི་བླང་བྱ་དེ་ཡིན།མ་འོངས་པར་ཁ་ཕྱོགས་ཚེ།སྒོ་དབྱེ་མཉམ་ལས་ནི་མིའི་རིགས་ཀྱི་སྤྱི་ཚོགས་ཟམ་མི་ཆད་པར་ཡར་རྒྱས་ཡོང་བ་བྱེད་པའི་དུས་རབས་ཀྱི་བླང་བྱ་ཡིན།རྒྱལ་ཁབ་ཁག་ནས་སྒོ་དབྱེ་མཉམ་ལས་ལ་སྐུལ་འདེད་ཧུར་ཐག་བཏང་ནས།མཉམ་དུ་གོང་འཕེལ་ཡོང་བ་བྱས་ཐོགམིའི་རིགས་ཀྱི་དེ་བས་མཛེས་སྡུག་ལྡན་པའི་མ་འོངས་པ་གཏོད་དགོས་ངེས་ཡིན།ཀྲུང་གོས་ཆུ་ཚད་དེ་བས་མཐོ་བའི་སྒོ་དབྱེར་སྐུལ་འདེད་བྱེད་པའི་གོམ་སྟབས་མཚམས་འཇོག་བྱེད་མི་སྲིད་པ་དང་།སྒོ་དབྱེའི་རང་བཞིན་གྱི་འཛམ་གླིང་དཔལ་འབྱོར་འཛུགས་རྒྱུར་སྐུལ་འདེད་གཏོང་བའི་གོམ་སྟབས་མཚམས་འཇོག་བྱེད་མི་སྲིད་པ།མིའི་རིགས་ཀྱི་ལས་དབང་གཅིག་མཐུན་མ་ལག་བསྐྲུན་རྒྱུར་སྐུལ་འདེད་གཏོང་བའི་གོམ་སྟབས་མཚམས་འཇོག་བྱེད་མི་སྲིད་ཅེས་ནན་སྟོན་གནང་འདུག